Document ID: 31990R2209

*****
ΚΑΝΟΝΙΣΜΟΣ (ΕΟΚ) αριθ. 2209/90 ΤΟΥ ΣΥΜΒΟΥΛΙΟΥ
της 27ης Ιουλίου 1990
την αναγνώριση παρέκκλισης από τον ορισμό της έννοιας « καταγόμενα προϊόντα» ή «προϊόντα καταγωγής» προκειμένου να ληφθεί υπόψη η ειδική κατάσταση του Saint-Pierre-et-Miquelon όσον αφορά ορισμένα προϊόντα αλιείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η απόφαση 86/283/ΕΟΚ του Συμβουλίου της 30ής Ιουνίου 1986 σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα (1), όπως τροποποιήθηκε τελευταία από την απόφαση 90/146/ΕΟΚ (2), εφαρμόζεται από την 1η Ιουλίου 1986 στο Saint-Pierre-et-Miquelon·
ότι, για το Saint-Pierre-et-Miquelon, αναγνωρίστηκε από τον κανονισμό (ΕΟΚ) αριθ. 499/87 (3) παρέκκλιση από τους κανόνες καταγωγής έναντι ορισμένων μεταποιημένων προϊόντων αλιείας για την περίοδο από 1ης Δεκεμβρίου 1986 μέχρι 30 Νοεμβρίου 1989 και δεδομένου ότι, κατά το διάστημα αυτό δεν σημειώθηκαν τοπικές εξελίξεις, η γαλλική κυβέρνηση, εξ ονόματος του Saint-Pierre-et-Miquelon, ζήτησε νέα παρέκκλιση·
ότι στην απόφαση 90/146/ΕΟΚ ορίζεται ότι από την 1η Μαρτίου 1990 οι κανόνες καταγωγής που διέπουν το προτιμησιακό εμπόριο μεταξύ των υπερποντίων χωρών και εδαφών και της Κοινότητας θα είναι προσωρινά οι κανόνες του πρωτοκόλλου αριθ. 1 της τέταρτης σύμβασης ΑΚΕ-ΕΟΚ που έχει υπογραφεί στη Λομέ στις 15 Δεκεμβρίου 1989· ότι οι κανόνες αυτοί προβλέπουν τη χρησιμοποίηση ψαριών καταγωγής, τα οποία δεν μπορούν να ληφθούν σ' αυτό το στάδιο από τη μεταποιητική βιομηχανία του Saint-Pierre-et-Miquelon·
ότι το άρθρο 31 του ανωτέρω πρωτοκόλλου 1 θέτει τους όρους οι οποίοι πρέπει να πληρούνται προκειμένου να επιτραπεί η παρέκκλιση· ότι οι όροι αυτοί πληρούνται στο βαθμό που η γεωγραφική θέση του Saint-Pierre-et-Miquelon δεν καθιστά δυνατή τη χρησιμοποίηση πρώτων υλών που αποκτώνται ή μεταποιούνται πλήρως σε άλλες υπερπόντιες χώρες και εδάφη, στα κράτη μέλη ΑΚΕ ή στην Κοινότητα, ενώ η εφαρμογή των κανόνων καταγωγής θα εμπόδιζε την υπάρχουσα βιομηχανία να εξακολουθήσει να εξάγει τα προϊόντα της στην Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από τους κανόνες καταγωγής που περιέχονται στην απόφαση 90/146/ΕΟΚ και υπό την επιφύλαξη των προϋποθέσεων που τίθενται από τον παρόντα κανονισμό, τα προϊόντα αλιείας που αναφέρονται στο παράρτημα του παρόντος κανονισμού και έχουν κατασκευαστεί στο Saint-Pierre-et-Miquelon από μη καταγόμενα ψάρια θεωρούνται ως καταγόμενα από το Saint-Pierre-et-Miquelon.
Άρθρο 2
Η παρέκκλιση που προβλέπεται στο άρθρο 1 αφορά τις ετήσιες συνολικές ποσότητες τελικών προϊόντων που αναφέρονται στο παράρτημα και εξάγονται από το Saint-Pierre-et-Miquelon από την 1η Δεκεμβρίου 1989 μέχρι τις 30 Νοεμβρίου 1994.
Άρθρο 3
Οι αρμόδιες αρχές του Saint-Pierre-et-Miquelon διενεργούν ποσοτικούς ελέγχους επί των εξαγωγών που αναφέρονται στο άρθρο 2 και υποβάλλουν στην Επιτροπή ανά τρίμηνο κατάσταση των ποσοτήτων για τις οποίες εκδόθηκαν πιστοποιητικά κυκλοφορίας EUR. 1 βάσει του παρόντος κανονισμού.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφόσον δεν τεθεί σε ισχύ νέα απόφαση που να αντικαθιστά την απόφαση 90/146/ΕΟΚ ή ισοδύναμες εμπορικές διατάξεις μεταβατικού χαρακτήρα μέχρι τις 28 Φεβρουαρίου 1991, ο παρών κανονισμός παύει να ισχύει από την ημερομηνία αυτή.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1990.

Labels: 3
18
6